
DR.30.11.2000 49 

3.35 ptg. 

Tuan Shaziman bin Abu Mimsor [Tampin]: Terima kasih Tuan Pengerusi. 
Untuk sesebuah syarikat mahupun negara menjadi maju dan cemerlang terlebih dahulu 
syarikat atau negara tersebut haruslah bijak menguruskan tenaga kerja dan ini tidak 
terkecuali dengan negara ini apatah lagi bilangan penduduk negara ini. yang hanya 
lebih kurang 22 juta orang. Oleh yang demikiiui disebabkan tenaga kerja yang terbatas 
ini, sewajarnya Kementerian Sumber Manusia berhati-hati dalam pengurusan tenaga 
kerja yang ada di samping untuk mengendalikan latihan-latihan yang bakal diadakan. 

Tuan Pengerusi, saya difahamkan sehingga pertengahan tahun 2000, mengikut 
laporan Jabatan Tenaga Rakyat terdapat lebih 24,000 kekosongan jawatan yang belum 
diisi. Di sini kalau boleh saya minta kepada pihak. k.ementerian dapat memperincikan 
lagi kekosongan-kekosongan jawatan ini dan di antaranya apakah yang menyebabkan 
berlakunya perkara ini dan di sektor manakah kekosongan ini berlaku? Di samping itu, 
sekiranya terdapat sektor-sektor yang banyak kekosongan dan melibatkan tenaga yang 
perlu yang mempunyai kemahiran, apakah tindakan Kementerian Sumber Manusia 
menangani isu berkenaan. 

Seterusnya Tuan Pengerusi, saya juga difahamkan tahun lalu 1999, 
kekosongan jawatan profesional adalah lebih kurang 1,800 manakala siswazah yang 
berdaftar tidak memiliki atau mempunyai jawatan lebih kurang 15,000 orang. Di sini 
saya ingin bertanya bagaimana boleh berlaku 15,000 tenaga profesional yang tidak 
mempunyai jawatan sedangkan kalau kita lihat pada hari ini, di negara kita kita boleh 
lihat ramai tenaga-tenaga kerja asing expatriate dengan izin, yang berada di negara ini . 
mendapat gaji dan kemudahan-kemudahan lain yang begitu lumayan walaupun di 
bidang-bidang yang agak mudah seperti perhotelan dan sebagainya. 

Tuan Pengerusi, berhubung dengan expatriate yang ada dalam negara ini, 
saya mintalah pihak kementerian Sumber Manusia bekerjasama dengan pihak 
imigresen serapat yang boleh bagi pihak imigresen ini pandangan agar jangan sebarang 
expatriate yang boleh datang bekerja di negara ini. Kadang kala takkanlah pengurusan 
sebuah hotel atau resort hendak ben:irkan sampai I 0 orang Mat Sall eh bekerja. Macam 
orang kita ini sudah tidak ada kemampuan lagi. Di masa yang sama saya 
mengharapkan pihak Kementerian Sumber Manusia boleh bekerjasama dengan 
Kementerian Pendidikan untuk merancangkan keperluan tenaga kerja profesional 
untuk jangka masa yang akan datang. 

Seterusnya apakah kementerian Sumber Manusia memperincikan di sektor 
manakah 15,000 orang graduan tanpa kerja ini dikategorikan. Di masa yang sama saya 
mintalah pihak kementerian jangan sekadar mengatakan graduan ini sedang dilatih 
semula untuk digunakan di bidang-bidang lain. Kementerian perlu ingat seseorang 
graduan itu telah berbelanja puluhan ribu ringgit sama ada duit sendiri atau pinjaman 
dari pihak-pihak tertentu untuk mendapat segulung ijazah ini tetapi kemudiannya tidak 
diiktiraf ataupun dihargai atau tidak dapat membantu meningkatkan taraf hidup 
khasnya bagi mereka yang datang daripada keluarga yang kurang berada. 

Di sini saya cadangkanlah kalau boleh pihak kerajaan sekiranya masih mahu 
melatih semula tenaga-tenaga profesional yang tidak bekerja ini, buatlah secara latihan 
sambil bekerja. Berilah mereka elaun yang seimbang lebih kurang RM500 sebulan 
seperti suatu masa dahulu ketika keadaan ekonomi gawat pada tahun 80-an yang mana 
kerajaan menyediakan skim kerja sementara yang memberi gaji lebih kurang RM400 
sebulan kepada graduan-graduan. Setidak-tidaknya graduan-graduan ini yang tidak 
bekerja tidak lagi membebankan kewangan keluarga setelah bertahun-tahun di alam 
persekolahan dan di pusat pendidikan tinggi. 

Sebenamya Tuan Pengerusi, graduan-graduan ini pun sudah dewasa dan tidak 
mahu lagilah untuk membebankan keluarga mereka. Saya cadangkan latihan ini tidak 
perlulah terlalu panjang, memadailah setahun dan di masa ini jugalah graduan-graduan 
ini boleh berfikir sama ada mereka akan terus bekerja atau mereka ingin menceburkan 
diri dalam pemiagaan. 



3.35 ptg. Tuan Shaziman bin Abu Mimsor [Tampin]: Terima kasih Tuan Pengerusi. Untuk sesebuah syarikat mahupun negara menjadi maju dan cemerlang terlebih dahulu syarikat atau negara tersebut haruslah bijak menguruskan tenaga kerja dan ini tidak terkecuali dengan negara ini apatah lagi bilangan penduduk negara ini. yang hanya lebih kurang 22 juta orang. Oleh yang demikiiui disebabkan tenaga kerja yang terbatas ini, sewajarnya Kementerian Sumber Manusia berhati-hati dalam pengurusan tenaga kerja yang ada di samping untuk mengendalikan latihan-latihan yang bakal diadakan. Tuan Pengerusi, saya difahamkan sehingga pertengahan tahun 2000, mengikut laporan Jabatan Tenaga Rakyat terdapat lebih 24,000 kekosongan jawatan yang belum diisi. Di sini kalau boleh saya minta kepada pihak. k.ementerian dapat memperincikan lagi kekosongan-kekosongan jawatan ini dan di antaranya apakah yang menyebabkan berlakunya perkara ini dan di sektor manakah kekosongan ini berlaku? Di samping itu, sekiranya terdapat sektor-sektor yang banyak kekosongan dan melibatkan tenaga yang perlu yang mempunyai kemahiran, apakah tindakan Kementerian Sumber Manusia menangani isu berkenaan. Seterusnya Tuan Pengerusi, saya juga difahamkan tahun lalu 1999, kekosongan jawatan profesional adalah lebih kurang 1,800 manakala siswazah yang berdaftar tidak memiliki atau mempunyai jawatan lebih kurang 15,000 orang. Di sini saya ingin bertanya bagaimana boleh berlaku 15,000 tenaga profesional yang tidak mempunyai jawatan sedangkan kalau kita lihat pada hari ini, di negara kita kita boleh lihat ramai tenaga-tenaga kerja asing expatriate dengan izin, yang berada di negara ini . mendapat gaji dan kemudahan-kemudahan lain yang begitu lumayan walaupun di bidang-bidang yang agak mudah seperti perhotelan dan sebagainya. Tuan Pengerusi, berhubung dengan expatriate yang ada dalam negara ini, saya mintalah pihak kementerian Sumber Manusia bekerjasama dengan pihak imigresen serapat yang boleh bagi pihak imigresen ini pandangan agar jangan sebarang expatriate yang boleh datang bekerja di negara ini. Kadang kala takkanlah pengurusan sebuah hotel atau resort hendak ben:irkan sampai I 0 orang Mat Sall eh bekerja. Macam orang kita ini sudah tidak ada kemampuan lagi. Di masa yang sama saya mengharapkan pihak Kementerian Sumber Manusia boleh bekerjasama dengan Kementerian Pendidikan untuk merancangkan keperluan tenaga kerja profesional untuk jangka masa yang akan datang. Seterusnya apakah kementerian Sumber Manusia memperincikan di sektor manakah 15,000 orang graduan tanpa kerja ini dikategorikan. Di masa yang sama saya mintalah pihak kementerian jangan sekadar mengatakan graduan ini sedang dilatih semula untuk digunakan di bidang-bidang lain. Kementerian perlu ingat seseorang graduan itu telah berbelanja puluhan ribu ringgit sama ada duit sendiri atau pinjaman dari pihak-pihak tertentu untuk mendapat segulung ijazah ini tetapi kemudiannya tidak diiktiraf ataupun dihargai atau tidak dapat membantu meningkatkan taraf hidup khasnya bagi mereka yang datang daripada keluarga yang kurang berada. Di sini saya cadangkanlah kalau boleh pihak kerajaan sekiranya masih mahu melatih semula tenaga-tenaga profesional yang tidak bekerja ini, buatlah secara latihan sambil bekerja. Berilah mereka elaun yang seimbang lebih kurang RM500 sebulan seperti suatu masa dahulu ketika keadaan ekonomi gawat pada tahun 80-an yang mana kerajaan menyediakan skim kerja sementara yang memberi gaji lebih kurang RM400 sebulan kepada graduan-graduan. Setidak-tidaknya graduan-graduan ini yang tidak bekerja tidak lagi membebankan kewangan keluarga setelah bertahun-tahun di alam persekolahan dan di pusat pendidikan tinggi. Sebenamya Tuan Pengerusi, graduan-graduan ini pun sudah dewasa dan tidak mahu lagilah untuk membebankan keluarga mereka. Saya cadangkan latihan ini tidak perlulah terlalu panjang, memadailah setahun dan di masa ini jugalah graduan-graduan ini boleh berfikir sama ada mereka akan terus bekerja atau mereka ingin menceburkan diri dalam pemiagaan.